張敬軒低潮期陷經濟困難 為賺錢不惜出賣自己
2024年04月28日 23:01
東網電視
更多新聞短片
由藝人黎芷珊主持的無綫節目《芷珊約您》,今晚(28日)邀請到嘉賓張敬軒(軒仔),芷珊會飛到紐約直擊軒仔美國巡唱的最後一站。
為了幫軒仔開騷前鬆一鬆,芷珊特別訂了一輛Limo(豪華轎車)孖軒仔去喜雀兒市場閒逛兼食好西,軒仔看到超長的Limo不禁露出O嘴表情,兩人在車上一邊歎香檳一邊傾偈,入行廿年的軒仔現在事業一帆風順,芷珊問他曾否遇過經濟困難?軒仔坦言有:「十個煲六個蓋囉,特別2004年開始,屋企係有困難,嗰刻係開始覺得我嘅生活同命運已經唔喺自己手上。」軒仔亦承認曾為賺錢做過一些自己不喜歡的事情,並感嘆:「點解我會做歌手?因為搵錢搵得快。」
軒仔續指年輕時因為等錢使,曾以十萬人仔賣斷收錄了《斷點》的專輯版權,並感嘆:「當年《斷點》據我所知(依家)係過億版稅。」講到未紅時,曾流連酒吧唱歌賺錢的軒仔,受過不少客人不禮貌對待,軒仔說:「唔需要有原因,一籃花生殼就飛埋嚟!」軒仔指當時雖自覺有點Hurt,但最終以超高EQ應對危機,並磨練出日後的圓滑性格。